b'\n_START_ARTICLE_\nKakhaber Kaladze\n_START_SECTION_\nKlubbkarriere\n_START_PARAGRAPH_\nHan startet sin karriere som spiss i den lille georgiske klubben Lokomotiv Samtredia, der hans far var president. I 1994 tok han turen til Georgias st\xc3\xb8rste klubb FC Dinamo Tbilisi. Han debuterte umiddelbart, og 16 \xc3\xa5ringen var ubeskjeden nok til \xc3\xa5 score etter bare f\xc3\xa5 minutter i sin f\xc3\xb8rste kamp for klubben. Allerede \xc3\xa5ret etterp\xc3\xa5 fikk den talentfulle og allsidige spillern sin debut for Georgia mot Kypros.\n_START_SECTION_\nDynamo Kiev\n_START_PARAGRAPH_\nInnsatsen p\xc3\xa5 klubblaget og landslaget f\xc3\xb8rte til interesse fra andre klubber, og i januar 1998 hentet den ukrainske storklubben Dynamo Kiev georgieren for i underkant av \xe2\x82\xac300\xc2\xa0000. Kaladze selv mente at det var hans innsats i en VM-kvalifiseringskamp mot Italia, der han markerte vekk Christian Vieri, som f\xc3\xb8rte til at Kiev-klubben bestemte seg for \xc3\xa5 hente han, bare 20 \xc3\xa5r gammel._NEWLINE_Kaladze fortsatte \xc3\xa5 vise imponerende takter ogs\xc3\xa5 i sin nye klubb. Han viste sin allsidighet gjennom \xc3\xa5 spille midtstopper, venstreback, libero og defensiv midtbane i l\xc3\xb8pet av sin tid i den ukrainske klubben. Kala ble en viktig bidragsyter for Dynamo i sesongen 98/99 da de leverte en fantastisk sesong i Champions League. Etter at Dynamo hadde vunnet sin innledende gruppe og sl\xc3\xa5tt ut Real Madrid i kvartfinalen, ble til slutt Bayern M\xc3\xbcnchen for sterke og vant semifinalen med 4\xe2\x80\x933 sammenlagt. Med sine tre seriemesterskap i Kiev, hadde Kaladze n\xc3\xa5 vunnet serien hele syv ganger p\xc3\xa5 rad, da han ogs\xc3\xa5 fikk med seg fire strake mesterskap hjemme i Georgia med FC Dinamo Tbilisi._NEWLINE_ Kaladze fikk ogs\xc3\xa5 med seg totalt fem cuptitler i sine to f\xc3\xb8rste klubber som profesjonell.\n_START_SECTION_\nAC Milan\n_START_PARAGRAPH_\nMilan var tidlig interessert i den allsidige klassespilleren, men det tok tid f\xc3\xb8r de endelig fikk hentet ham til Italia. Dynamo var lunkne til salg, men etter hvert som Kaladzes kontrakt n\xc3\xa6rmet seg slutten, ble det klart at Kiev-klubben m\xc3\xa5tte selge og da Milan la \xe2\x82\xac16 millioner p\xc3\xa5 bordet, kunne de ikke si nei. Dermed fulgte Kaladze i januar 2001 etter sin tidligere lagkamerat, Andrij Sjevtsjenko, som hadde havnet i Milan halvannen sesong tidligere._NEWLINE_\xc3\x85ret 2001, som startet bra med overgangen til Milan, skulle vise seg \xc3\xa5 bli et mareritt for Kaladze og hans familie. Kaladzes bror, Levan, ble kidnappet hjemme i Georgia, og til tross for flere fors\xc3\xb8k p\xc3\xa5 \xc3\xa5 l\xc3\xb8se konflikten, fikk saken et trist utfall. Kidnapperne sluttet \xc3\xa5 gi lyd fra seg og tidlig i 2006 ble det bekreftet at Levan Kaladze var en av flere som hadde blitt funnet drept noen m\xc3\xa5neder tidligere._NEWLINE_Til tross for den famili\xc3\xa6re tragedien viste Kaladze seg som en klassespiller ogs\xc3\xa5 i Milan. Etter \xc3\xa5 ha blitt testet i litt forskjellige posisjoner p\xc3\xa5 banen, etablerte han seg som venstreback._NEWLINE_ Sesongen 2002/2003 vant han sine f\xc3\xb8rste titler med klubben._NEWLINE_ Kaladze spilte hele Champions League-finalen p\xc3\xa5 Old Trafford, som endte med seier over Juventus, og han fikk ogs\xc3\xa5 med seg triumfen i Coppa Italia. Sesongen etter ble mye tyngre for Kaladze._NEWLINE_ Skader f\xc3\xb8rte til at han fikk med seg kun seks seriekamper og fikk ikke bidratt all verden til seriemesterskapet som klubben hentet hjem den sesongen._NEWLINE_Sesongen 2004/2005 var Kaladze skadefri, men maktet ikke \xc3\xa5 spille seg til fast plass p\xc3\xa5 laget som endte som nummer to b\xc3\xa5de i serien og Champions League. Sommeren 2005 vurderte Kaladze sin fremtid i klubben og det s\xc3\xa5 lenge ut til at Chelsea skulle bli georgierens neste klubb, men slik endte det ikke. I stedet valgte Kaladze \xc3\xa5 skrive under en ny kontrakt med Milan og sesongen som fulgte ble en personlig opptur. _NEWLINE_ Med flere midtstoppere ute med skade, valgte trener Carlo Ancelotti \xc3\xa5 benytte Kaladze som midtstopper sammen med Alessandro Nesta. Og Kaladze sviktet ikke. Han viste seg fra sin aller beste side og viste at han er en forsvarsspiller i europeisk toppklasse._NEWLINE_Kaladze har overgangrekorden for en georgisk spiller da han ble solgt fra Dynamo Kiev til Milan for 16 millioner euro.\n_START_SECTION_\nPolitikk\n_START_PARAGRAPH_\nKaladze har engasjert seg politisk i partiet Georgisk dr\xc3\xb8m - demokratisk Georgia og ble i 2012 innvalgt i parlamentet. Partiet vant valget og den 25. oktober 2012 ble Kaladze visestatsminister og energiminister i regjeringen til statsminister Bidzina Ivanisjvili.'